Dromeus zo Stymfélu

Dromeus (Dromeus) bol dvojnásobný olympijský víťaz v dolichu v 5. stor. pred Kr.Stephen G. Miller, Ancient Greek Athletics str. 213

Dromeus zo Stymfélu na Peloponéze zvíťazil v dolichu, t. j. v dlhom behu na 74. a 75. olympijských hrách v rokoch 484 a 480 pred Kr. Okrem víťazstiev v Olympii, zvíťazil dvakrát v tejto disciplíne na pythijských, trikrát isthmiských a päťkrát na nemejských hrách. V Olympii zaviedli dolichos na 15. hrách v roku 720 pred Kr. Spočiatku sa bežal len na sedem stadií (napokon až na 24 stadií) Prvým víťazom tejto disciplíny bol Akanthos zo Sparty.Eusebios, Kronika 2,193.

Staroveký autor Pausanias uvádza, že Dromeus sa počas tréningu rozhodol jesť mäso a tak porušil dovtedy platnú diétu olympijských športovcov, „syra podávaného z košov.“ Diétna strava olympijských športovcov pozostávala z mäkkého syra, sušených fíg a pšeničného chleba. Pausanias počas návštevy Olympie videl v olympijskej Altide aj sochu Dromea, ktorú vytvoril sochársky majster Pythagoras z Rhégia.

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v dolichu